Mia Skäringer vuonna 2015.
**Maria Elisabeth "Mia" Skäringer Lázár** (s. 4. lokakuuta 1976 Kristinehamn) on ruotsalainen näyttelijä, käsikirjoittaja, laulaja ja radiojuontaja. Skäringer halusi näyttelijäksi jo nelivuotiaana ja on siitä lähtien ollut aktiivinen kotikaupunkinsa Kristinehamnin teatterissa. Ensimmäinen tv-työ oli ohjelmassa *Sanning och konsekvens* ZTV:llä, jota seurasivat monet radio-ohjelmat Klara Zimmergrenin kanssa. Skäringerillä ja Zimmergrenillä oli oma radio-ohjelma *Roll on*, josta tehtiin myös tv-ohjelma nimeltään *Mia och Klara*. Ohjelma palkittiin Kristall-palkinnolla parhaasta komediaohjelmasta vuosina 2008 ja 2009.

Kirjoitettuaan kolumneja ja blogitekstejä *Mama*-lehteen Skäringer julkaisi kirjan *Dyngkåt och hur helig som helst* elokuussa 2009. Vuodesta 2010 alkaen Skäringer on näytellyt Anna Svenssonia tv-sarjassa *Solsidan* ja on myös päähenkilö ohjelmassa *Mia på Grötö*.

Ura
---

### 1995—2009

Vuonna 1995 Skäringer aloitti kirjoittajakoulussa Öölannissa ja sai sen jälkeen töitä ZTV:ltä. Hän oli juontaja ohjelmassa *Sanning och konsekvens*, jota hän itse piti "hemmetin huonona ohjelmana". Vuotta myöhemmin hän aloitti meditoimisen, koska ajatteli laiminlyöneensä omaa hyvää oloa juhlimalla liikaa ja antamalla muiden tehdä pahaa hänelle. Vuonna 1997 hän oli stand up -koomikkona ohjelmassa *Släng dig i brunnen.*

Vuonna 1997 Skäringer vaikutti *Bossa Nova* -radio-ohjelmassa Sveriges Radio P3-kanavalla yhdessä Klara Zimmergrenin kanssa. He olivat myös ohjelmissa *Frank* ja *Sommarsalva* ennen kuin heidän oma ohjelmansa *Roll on* alkoi. Viimeinen lähetys oli tammikuussa 2007, jonka jälkeen Skäringer ja Zimmergren alkoivat muntaa hahmoja *Roll on* -radio-ohjelmasta televisioon. Syksyllä 2007 esitettiin ohjelmaa *Mia och Klara* SVT1-kanavalla kahdeksan jaksoa. Ensimmäisellä jaksolla oli n. 610 000 katsojaa MMS:n mukaan. Ohjelmasta tuli menestys ja kevään 2009 aikana esitettiin *Mia och Klara 2*, joka sai lähes miljoona katsojaa per jakso. Skäringer sanoi, että *Mia och Klara* on "protesti sitä vastaan, että kaiken tulisi olla kylmää ja ironista, nopeaa ja nokkelaa.

Vuosina 2008 ja 2009 *Mia och Klara* voitti parhaan komediaohjelman palkinnon Kristallen-gaalassa. Vuonna 2008 he voittivat Vuoden duo -palkinnon QX Gay Gaalassa. Skäringer ja Zimmergren sanoivat Expressenille elokuussa 2009, että *Mia och Klara 3* -ohjelmaa kuvataan parhaillaan ja se esitetään keväällä 2011 SVT:llä.

### 2009—

Elokuussa 2009 Skäringer julkaisi kirjan *Dyngkåt och hur helig som helst*, jossa hän kirjoitti "erokokemuksistaan, vanhemmuudesta, huonosta omasta tunnosta, suorituspaineista ja horjuvasta itseluottamuksesta". Kirja perustuu kolumneihin ja blogiteksteihin, joita Skäringer on kirjoittanut *Mama*-lehteen.

Skäringer oli mukana kirjaan perustuvassa teatteriesityksessä 20.4.—30.5.2010. Hän kertoi lyhyesti esityksestä näin: "Liikkeelle paneva voima on luultavasti jokin kaipuu puhdistaa kaikki syytöksistä. Toive siitä, että me ihmiset pitäisimme enemmän itsestämme. Ettemme vertailisi itseämme toisiin ihmisiin luullen, että kaikki muut ovat niin paljon onnellisempia".

Kevään 2009 aikana Skäringer näytteli TV-sarjassa Solsidan yhdessä Felix Herngrenin, Johan Rheborgin ja Josephine Bornebuschin kanssa. Skäringer sanoi, että hän ja Herngren "eivät olleet tavanneet aiemmin, mutta heillä klikkasi heti tavalla, joka tapahtuu vain tiettyjen ihmisten kanssa". Hänen mielestään heillä on yhteinen sävel näyttelemisessä ja "he toimivat hyvin yhdessä". Solsidanin ensiesitys oli TV4-kanavalla 29. tammikuuta 2010 ja ensimmäisellä jaksolla oli 1,8 miljoonaa katsojaa. Sarja sai positiivisen vastaanoton ja sen jälkeen sitä on esitetty neljän kauden verran lisää. Vuonna 2017 ilmestyi sarjasta tehty elokuva, ja Skäringer valittiin roolistaan elokuvassa ehdokkaaksi kategoriaan Paras naispääosa Guldbagge-gaalassa 2018. 

Vuonna 2013 Skäringer veti omaa haastatteluohjelmaa *Mia på Grötö*. Toista kautta alettiin esittää tammikuussa 2014. Keväällä 2015 esitettiin *"Ack Värmland"* -komediaohjelmaa TV4-kanavalla. Skäringer näytteli ohjelmassa päähenkilöä Anettea, kynsi- ja jalkahoitosalongin pitäjää Molkomista. Skäringer esiintyi myös SVT:n draamasarjassa "*Ängelby"*, jota esitettiin syksyn 2015 aikana.

Yksityiselämä
-------------

Mia Skäringer Lázár on naimisissa Gabriel Lázárin kanssa ja heillä on kolme lasta.

Filmografia
-----------

* 1995 – *Sanning och konsekvens* (TV-ohjelma)
* 1997 – *Släng dig i brunnen*(TV-ohjelma)
* 2007—2009 – *Mia och Klara* (TV-ohjelma)
* 2009 – *Karaokekungen*
* 2010—2015 – *Solsidan* (TV-ohjelma)
* 2012 – *Mammas pojkar*
* 2013 – *Mia på Grötö*(TV-ohjelma)
* 2013 – *Satavuotias, joka kiipesi ulos ikkunasta ja katosi*
* 2015 – Ack Värmland (TV-sarja)
* 2015 - Ängelby (TV-sarja)
* 2017 - Ack Värmland (TV-sarja)
* 2017 - Solsidan (elokuva)

Bibliografia
------------

* Med Zimmergren Klara, Bergendal Nils, Hamberg Emma: *Mia & Klara: ska vi [skratta] eller [gråta]?*. Stockholm: Frank, 2009.
* *Dyngkåt och hur helig som helst*. Stockholm: Frank, 2009. (ruotsiksi)
* *Avig Maria*. Bokförlaget Forum, 2011. (ruotsiksi)

Palkinnot ja kunniamaininnat
----------------------------

| Vuosi | Palkinto | Kategoria |  | Tulos |
| --- | --- | --- | --- | --- |
| 2008 | Gaygalan | Vuoden duo (Klara Zimmergren) | *Mia och Klara* | Voitto |
| 2008 | Kristallen | Vuoden komediaohjelma (Klara Zimmergren) | *Mia och Klara* | Voitto |
| 2009 | Kristallen | Vuoden komediaohjelma (Klara Zimmergren) | *Mia och Klara* | Voitto |
| 2011 | Gaygalan | Vuoden kohtaus | *Dyngkåt och hur helig som helst* | Voitto |
| 2011 | Vuoden göteborgilainen |  |  | Voitto |

Lähteet
-------

1. ↑  Grahn, Marcus: 'Gud har jävligt mycket humor' *Aftonbladet*.  14.8.2008.  (ruotsiksi)
2. ↑  Veckorapport 07-36 *Mediamätning i Skandinavien*.  Arkistoitu 29.3.2018. Viitattu 28.3.2018.
3. ↑  Dyngkåt och hur helig som helst - Mia Skäringer *CDON*.  Arkistoitu .
4. ↑  Brodrej, Gunilla: Mia Skäringer / Dyngkåt och hur helig som helst *Expressen*.  25.8.2009.
5. ↑  Dyngkåt och hur helig som helst - Södra teatern *Södra teatern*.  Arkistoitu .
6. ↑  Dyngkåt och hur helig som helst *Allt om Stockholm*.  [vanhentunut linkki]
7. ↑  Fantastiska tittarsiffror för Solsidan *TV4*.  Arkistoitu 15.4.2010. Viitattu 28.3.2018.
8. ↑  Solsidan får en ny säsong *TV4*.  Arkistoitu 22.3.2012. Viitattu 28.3.2018.
9. ↑  Mia Skäringer: "Det får bli lite blåsväder ibland".  *Svenska Dagbladet*, 2015. Artikkelin verkkoversio.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Ruotsi

 |
|  |
| Muut | 
* IdRef

 |

 |